பட்டுக்கோட்டை ராஜப்பா (பிறப்பு: சூலை 30, 1961)தற்காலத்தில் வாழும் தமிழ் இலக்கியவாதியும், சொற்பொழிவாளரும், மேலாண்மைப் பயிற்றுநரும், கவிஞரும் ஆவார். மெட்ராஸ் சிமெண்ட்ஸ் நிறுவனத்தில் (ராம்கோ சிமெண்ட்) இளநிலை விற்பனை மேலாளராகத் தற்பொழுது பணியாற்றி வரும் இவர், தமிழகத்திலும், இந்தியாவின் பிற மாநிலங்களிலும், வெளிநாடுகளிலுமுள்ள இலக்கிய அமைப்புக்களின் விழாக்களிலும், நிகழ்வுகளிலும் பங்கேற்றுப் பட்டிமன்ற நடுவராகவும், கவியரங்கத் தலைமையேற்றும் செயல்பட்டு வருகிறார். தமிழகத்தின் பிற முன்னணிப் பேச்சாளர்களுடன் இணைந்து சொற்பொழிவும், இலக்கிய விவாத மேடைகளில் விமர்சனங்களும் வழங்கி வருகிறார்.